Bush takohet me udhëheqësit e Kroacisë, Shqipërisë, Maqedonisë
Presidenti tha se Amerika dhe Nato-ja do t'u gjendet pranë këtyre vendeve nëse ato kërcënohen
Kroatët mbushën sheshin e Shën Markut për të festuar duke qëndruar përpara katedrales së gurtë që ngrihet aty prej shekujsh. “Kjo kishë në këtë shesh ndodhet këtu që nga Mesjeta. Gjatë shekujve ajo ka provuar dimra të gjatë dhe të errët të pushtimit, tiranisë dhe luftës. Por pranvera erdhi më në fund.” I ardhur nga takimi i Natos që pranoi Kroacinë në aleancë, presidenti Bush foli për vendin që la pas një të kaluar të trazuar për tu bërë shtet i lirë. Kroacia ishte një nga tre vendet e Ballkanit që u vlerësua nga udhëheqësit e Natos se kishte përmbushur kriteret e anëtarësimit. Shqipëria dhe Kroacia filluan procesin e pranimit. Ndërsa Maqedonia do të presë për një zgjidhje me Greqinë për emrin. Udhëheqësit e të tre vendeve ishin në Zagreb për festime. Në praninë e tyre, presidenti Bush bëri një premtim. Presidenti tha se Kroacia, Shqipëria dhe Maqedonia kanë dërguar trupa në Afganistan dhe se forcat shqiptare dhe maqedonase shërbejnë në Irak. Ai tha se si vende që kanë provuar jetën nën tirani, ato kanë shërbyer si shembuj për të tjerët. " tha presidenti. Kroatët e mirëpritën presidentin amerikan në vendin e tyre. Ja si u shpreh një kroat që kishte dalë për të parë presidentin Bush: ACT Por kishte edhe nga ata që vizitën e presidentit Bush nuk e pritën me aq entuziazëm. Në një protestë kundër kësaj vizite protestuesit mbanin parrulla ku shkruhej: “ Stop Bushit, kriminelit numër një kundër mbrojtjes së ambientit,” Kalimtarët e rastit ftoheshin të shprehnin zemërimin e tyre përmes një pankarte të madhe pranë vendit ku mbahej protesta. Sidoqoftë duket se presidenti Bush e shijoi mikpritjen që iu bë në sheshin e Shën Markut. //ii